Miraziz A’zam

MARDLIK VA AQL ORUG‘LIGI

Bir gapim bor, ukajon,   
Diqqat bilan quloq sol.  
 Aytsam, o‘gitga o‘xshar,   
Aytmasam, lekin uvol.

Bir o‘g‘lonning shu gapi   
Ko‘nglimga og‘ir tegdi:

«O‘g‘il bolaga ilm

Juda zarurmi? – deydi.

– O‘g‘il bola pahlavon,   
Kuchga to‘la, zo‘r bo‘lsin.   
Marddek tursin maydonda,   
Yuragida qo‘r bo‘lsin».

Bu gapi-ku yomonmas,   
Hamma mard bo‘lsa qani!   
Bilimga oid gapi

O‘ylatib qo‘ydi mani.

Aqlni faqat ilm   
Yorug‘ qilar, ukajon.  
 Yorug‘ aql Vatanni

Olg‘a boshlar begumon.

O‘g‘ilga mardlik kerak,  
 Ilm ham kerak tayin.

Ilmsiz mardning esa   
Holiga yig‘lar maymun.